《送刘修可大归省》
明代·王缜

梓里谁投分，燕台此盍簪。石磨脂玉润，月浸镜潭深。

气焰横千丈，才猷迥百寻。螭头编斧藻，犀畔纪纶音。

翠拾兰丁秃，明敲瓦缶瘖。三年西掖梦，终夜北堂心。

恩隔魂消渴，章投诏允钦。秋高鸿度塞，云暮鸟依林。

李密孤情切，刘筠高义真。不堪重回首，相对又分襟。

路入西江远，天浮南海阴。长亭一樽酒，惆怅莫停斟。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。